CELEX: 22017D1286
Language: hr
Date: 2016-02-05 00:00:00
Title: Odluka Zajedničkog odbora EGP-a br. 3/2016 od 5. veljače 2016. o izmjeni Priloga I. (Veterinarska i fitosanitarna pitanja) Sporazumu o EGP-u [2017/1286]

20.7.2017   
               
               
                  HR
               
               
                  Službeni list Europske unije
               
               
                  L 189/5
               
            ODLUKA ZAJEDNIČKOG ODBORA EGP-a
      br. 3/2016
      od 5. veljače 2016.
      o izmjeni Priloga I. (Veterinarska i fitosanitarna pitanja) Sporazumu o EGP-u [2017/1286]
      ZAJEDNIČKI ODBOR EGP-a,
      uzimajući u obzir Sporazum o Europskom gospodarskom prostoru (Sporazum o EGP-u), a posebno njegov članak 98.,
      budući da:
      
                  (1)
               
               
                  Provedbena odluka Komisije (EU) 2015/261 оd 6. veljače 2015. o izmjeni odluka 2010/470/EU i 2010/471/EU o zahtjevima certificiranja zdravlja životinja za trgovinu unutar Unije sjemenom, jajnim stanicama i zamecima kopitara i njihov uvoz u Uniju (1) treba se uključiti u Sporazum o EGP-u.
               
            
                  (2)
               
               
                  Ova se Odluka odnosi na zakonodavstvo o živim životinjama osim riba i životinja akvakulture te životinjskim proizvodima kao što su jajne stanice, zameci i sjeme. Zakonodavstvo u pogledu navedenih pitanja ne primjenjuje se na Island, kako je utvrđeno u stavku 2. uvodnog dijela poglavlja I. Priloga I. Sporazumu o EGP-u. Ova se Odluka stoga ne primjenjuje na Island.
               
            
                  (3)
               
               
                  Ova se odluka odnosi na zakonodavstvo o veterinarskim pitanjima. Zakonodavstvo o veterinarskim pitanjima ne primjenjuje se na Lihtenštajn sve dok je primjena Sporazuma između Europske zajednice i Švicarske Konfederacije o trgovini poljoprivrednim proizvodima proširena na Lihtenštajn, kako je utvrđeno u sektorskim prilagodbama Priloga I. Sporazumu o EGP-u. Ova se Odluka stoga ne primjenjuje na Lihtenštajn.
               
            
                  (4)
               
               
                  Prilog I. Sporazumu o EGP-u trebalo bi stoga na odgovarajući način izmijeniti,
               
            DONIO JE OVU ODLUKU:
      Članak 1.
      Točka 93. (Odluka Komisije 2010/470/EU) u poglavlju I. dijelu 4.2. Priloga I. Sporazumu o EGP-u mijenja se kako slijedi:
      
                  1.
               
               
                  Dodaje se sljedeće:
                  „kako je izmijenjena:
                  
                              —
                           
                           
                              
                                 32015 D 0261: Provedbenom odlukom Komisije (EU) 2015/261 od 6. veljače 2015. (SL L 52, 24.2.2015., str. 1.).”
                           
                        
            
                  2.
               
               
                  Tekst prilagodbe zamjenjuje se sljedećim:
                  „Kad je riječ o državama EFTA-e, datum ‚30. rujna 2014.’ u članku 2. stavku (a) i stavku (d) podstavku i. glasi ‚25. veljače 2015.’. Kad je riječ o državama EFTA-e, datum ‚1. listopada 2014.’ u članku 2. stavku (b) i stavku (d) podstavku ii. glasi ‚26. veljače 2015.’. Kad je riječ o državama EFTA-e, datum ‚31. kolovoza 2010.’ u članku 2. stavku (b) i stavku (d) podstavku ii. glasi ‚1. srpnja 2011.’. Kad je riječ o državama EFTA-e, datum ‚1. rujna 2010.’ u članku 2. stavku (c) i stavku (d) podstavku ii. glasi ‚2. srpnja 2011.’.
                  Kad je riječ o državama EFTA-e, datum ‚31. kolovoza 2010.’ u članku 4. stavcima (a) i (b) glasi ‚1. srpnja 2011.’. Kad je riječ o državama EFTA-e, datum ‚1. rujna 2010.’ u članku 4. stavku (b) glasi ‚2. srpnja 2011.’.”
               
            Članak 2.
      Vjerodostojan je tekst Provedbene odluke (EU) 2015/261 na norveškom jeziku koji se objavljuje u Dodatku o EGP-u Službenom listu Europske unije.
      Članak 3.
      Ova Odluka stupa na snagu 6. veljače 2016. pod uvjetom da su sva priopćenja iz članka 103. stavka 1. Sporazuma o EGP-u poslana (*1).
      Članak 4.
      Ova se Odluka objavljuje u odjeljku o EGP-u Službenog lista Europske unije i u Dodatku o EGP-u Službenom listu Europske unije.
      
         Sastavljeno u Bruxellesu 5. veljače 2016.
         
            
               Za Zajednički odbor EGP-a
            
            
               Predsjednik
            
            Claude MAERTEN
         
      
      
         (1)  SL L 52, 24.2.2015., str. 1.
      
      
         (*1)  Ustavni zahtjevi nisu navedeni.